ועדת הכלכלה, כנסת 19, פרוטוקול מספר 402, 2014-12-02 12:00

איציק שמולי: אנחנו ממשיכים בסדר היום של ועדת הכלכלה.

איציק שמולי: הצעה לסדר היום בנושא: "תחבורה ציבורית בשבת בהיקף נרחב בגליל וכפייה על נהגים לנסוע בשבת", של חבר הכנסת יואב בן צור.

יואב בן צור: הדיון לא עוסק בשאלה אם נכון להפעיל תחבורה ציבורית בשבת או לא.

יואב בן צור: זה לא הדיון.

יואב בן צור: הדיון הוא דיון עקרוני.

יואב בן צור: המשרד מצהיר מצד אחד שהוא מפעיל קריטריונים ברורים להפעלת תחבורה ציבורית בשבת, ומצד שני המציאות בשטח היא בדיוק ההיפך.

יואב בן צור: מההתנהלות של משרד התחבורה אני לומד 3 דברים עיקריים.

יואב בן צור: בינואר השנה, במסגרת שעת שאלות לשר התחבורה, מסר שר התחבורה ישראל כץ לחברי הכנסת את רשימת הקווים המורשים לפעול בשבת לפי תקנה 386א.

יואב בן צור: הרשימה שעודכנה בסוף 2012 עד סוף 2013 כוללת 159 קווים, כולל קווים בישובים ערביים.

יואב בן צור: כשהשר נשאל ממתי הרשימה, הוא אמר שמדובר ברשימה הכי עדכנית שקיימת.

יואב בן צור: בתחקיר של העיתונאי דן יוסף במחלקה ראשונה שבדק אלפי קווים, נמצא שחוץ מאותם קווים שברשימה העדכנית ישנם עוד לפחות 110 קווים שפועלים בשבת ומבצעים מאות נסיעות בניגוד לתקנות.

יואב בן צור: זה אומר אחד משניים: או שבתוך פרק זמן מאז נאומו של השר נוספו פתאום מעל 100 קווים, דבר שהוא בלתי אפשרי משום שברשימה מופיעים גם קווים ישנים, או שמישהו מאשר קווים בשבת על דעת עצמו ומסתיר את הנתונים מהשר.

יואב בן צור: זה גם יכול להיות.

יואב בן צור: חלק מהקווים, בעיקר בגליל המערבי ובגליל העליון, התחילו לפעול בשעון קיץ בשבת.

יואב בן צור: חלקם אף עוברים בישובים דתיים ומסורתיים, בלי לתת לתושבים שום חלופה במוצאי שבת.

יואב בן צור: אצלנו זה נקרא עבירה גוררת עבירה.

יואב בן צור: הם גם נוסעים שם בשבת, דבר שלא צריך לקרות, וגם אין חלופה אם מישהו רוצה לצאת מהישוב ולנסוע בצאת שבת.

יואב בן צור: בנוסף, בשעון חורף עשרות קווים גולשים לתוך כניסת השבת בניגוד להנחיות.

יואב בן צור: זה קורה כמעט בכל הארץ.

יואב בן צור: על פי התחקיר, חברת נתיב אקספרס מחתימה עובדים על חוזה שמחייב אותם לעבוד בשבת ומשרד התחבורה אינו מתערב.

יואב בן צור: אם העובד אינו יהודי, אין בעיה, יכולים להחתים אותו על חוזה 365 יום בשנה.

יואב בן צור: אם העובד יהודי, לא יכולה החברה להחתים אותו על העסקה בשבת.

יואב בן צור: איך קורה שממספר מצומצם של קווים שהורשו בשנת 1992 לפעול בשבת, הגענו היום ליותר מ-300 קווים שפועלים בשבת?

יואב בן צור: אם משרד התחבורה של מדינת ישראל מאבד את המדינה היהודית ועל הדרך מפר את החוק, הכנסת חייבת להתערב כדי לשמור על צוויון השבת במדינת ישראל ולשמור על זכויות העובדים ביום המנוחה.

יואב בן צור: אני מציע להקים צוות בראשות המפקח על התעבורה, שבו יהיו חברים היועץ המשפטי של משרד התחבורה, היועץ משפטי של משרד הכלכלה, נציג הרבנות הראשית, נציג מפעילי התחבורה הציבורית בישראל, וכן נציגי עובדים בחברות התחבורה הציבוריים.

יואב בן צור: הצוות הזה ינסח אמות מידה מפורטות, שאחר כך אני אשאיר אותן פה ליושב-ראש.

יואב בן צור: אני לא אפרט אותן עכשיו.

יואב בן צור: זה פירוט ארוך.

יואב בן צור: אולי בסוף הדיון ננסה לפרט אותן.

איציק שמולי: אני חושב שראוי לשמוע את התייחסות משרד התחבורה.

<דרור גנון: משרד התחבורה שומר על הרשימות.

<דרור גנון: הרשימות האלו הן רשימות היסטוריות ברובן, למעט עדכונים שמתייחסים להרשאה שיש לנו במסגרת התקנה שמאפשרת את ההפעלה בשבת.

<דרור גנון: כל הסיפור ההיסטורי הוא שהיה איזה שהוא עיקרון של סטטוס קוו היסטורי שנקבע ועל פיו תוקננה תקנה בתקנות התעבורה – 386א, שאומרת כדלקמן: "הרשות לא תיתן הפעלת אוטובוס ציבורי בימי מנוחה אלא בקו שירות: (1) המשרת נוסעים לבתי חולים (2) המשרת נוסעים לישובי ספר (3) המשרת נוסעים לישובים שתושביהם אינם יהודים (4) שהוא חיוני לדעת הרשות מבחינת ביטחון הציבור (5) שהוא חיוני לדעת הרשות מבחינת קיום שירותי תחבורה ציבורית.

<דרור גנון: כל הקווים שקיימים היום ופועלים היום, בלי יוצא מן הכלל, פועלים על פי אחד מהקריטריונים הקיימים.

<דרור גנון: בשנת 2013,2014 הייתה תוספת של קווים למגזר הערבי באזור הגליל, באזור ואדי ערה.

<דרור גנון: במסגרת שיפור השירות למגזר הערבי הכנסנו גם קווים שפועלים בשבת.

איציק שמולי: הם עומדים בקריטריונים?

<דרור גנון: הם עומדים בקריטריונים באופן מלא.

<דרור גנון: היו גם קווים שהיו ברשימת הסטטוס קוו ההיסטורי, שמסיבות כאלו ואחרות הופסקו והופעלו מחדש.

<דרור גנון: הם היו ברשימה.

<דרור גנון: שום דבר לא שונה ולא השתנה.

<דרור גנון: אנחנו מקפידים לשמור על התוואי של הקווים ההיסטוריים ולהפעיל אותם.

<דרור גנון: אנחנו נמצאים בסטטוס קוו ובהבנה מלאה עם המגזר הדתי ועם מגזרים אחרים בעניין הזה.

איציק שמולי: כשאתם רוצים לעשות איזה שהוא שינוי, כמו למשל שאתם רוצים לחדש את אחד הקווים שהם בתוך הסטטוס קוו, איזה סוג של הידברות אתם עושים מול הציבור החרדי?

<דרור גנון: לא עושים הידברות מול הציבור.

<דרור גנון: זה קו שיש לו צורך.

<דרור גנון: אנחנו פועלים על פי צורך ועל פי קריטריונים, לא על פי הידברות.

<דרור גנון: תחבורה ציבורית היא צורך, היא לא מרכיב פוליטי או מרכיב דתי או חילוני.

<דרור גנון: ההפעלה היא הפעלה לציבור נוסעים במסגרת של צורך.

<דרור גנון: אנחנו לא מזמינים אנשים ושואלים אותם אם הם רוצים או לא רוצים להפעיל.

<דרור גנון: אנחנו משתדלים לא לפגוע ברגשות התושבים והנוסעים.

<דרור גנון: אנחנו משתדלים לא לשנות את הרשימה.

יואב בן צור: האם הרשימה שהשר הציג בכנסת זו הרשימה?

<דרור גנון: אני לא יודע על איזו רשימה אתה מדבר.

יואב בן צור: בינואר השר הציג רשימה.

יואב בן צור: לפי דבריך לא היו שינויים.

יואב בן צור: אנחנו רואים שיש שינוי.

יואב בן צור: נשאל השר באותו מעמד אם זו הרשימה הבלעדית.

יואב בן צור: השר אמר שזוהי ואין בילתה.

יואב בן צור: העיתונאי דן יוסף מצא שיש עוד 100 קווים שונים שלא נמצאים ברשימה.

יואב בן צור: האם בפרק זמן כל כך קצר הקריטריונים האלה הוסיפו 100 קווים?

יואב בן צור: קשה לי להאמין.

יואב בן צור: האם מישהו העלים מהרשימה קווים כאלה?

<דרור גנון: אף אחד לא מעלים שום דבר.

<דרור גנון: אנחנו לא עוסקים בהעלמות.

<דרור גנון: אני לא יודע על איזו רשימה ספציפית אתה מדבר כרגע.

<דרור גנון: יש מספר רשימות שרצות.

<דרור גנון: אני לא יודע להגיד לך באופן ודאי.

<דרור גנון: אנחנו נשלח דרך ועדת הכלכלה את הרשימה העדכנית, הנכונה והאמיתית של הקווים.

<דרור גנון: אני מצפה שייצמדו אליה.

<דרור גנון: אני לא יודע לגבי תחקיר כזה או אחר.

<דרור גנון: אני לא יודע מה נבדק, מול מי נבדק, איך נבדק.

<דרור גנון: אני גם לא יכול להתייחס לזה כרגע.

<דרור גנון: אני יכול להתייחס לרשימה שמאושרת על ידי המפקח על התעבורה, שעומדת בקריטריונים ועל פיה פועלים הקווים, בלי יוצא מן הכלל.

יואב בן צור: לגבי החתמת עובדים על העסקה בשבת.

יואב בן צור: האם משרד התחבורה מתערב בזה או לא מתערב בזה?

<דרור גנון: אנחנו לא עוסקים בהעסקת עובדים.

<דרור גנון: זה העניין של החברות.

<דרור גנון: אנחנו מאשרים את השירות ואת הצורך, אנחנו לא מתעסקים בהיבטים הכלכליים והאחרים של החברה.

<דרור גנון: אנחנו נותנים אישור הפעלה.

<דרור גנון: משם המפעיל אמור להסתדר.

<עידן יוסף: סוגית התחבורה הציבורית בשבת היא סוגיה מורכבת.

<עידן יוסף: מצד אחד יש דרישה לנגישות, מצד שני ענייני דת ומדינה.

<עידן יוסף: אכן היו בנושא הזה מלחמות יהודים במשך השנים.

<עידן יוסף: ב-1 בינואר 1992 התקבל חוק בכנסת שקיבע את הסטטוס קוו.

<עידן יוסף: למיטב הבנתי לא זה הנושא של הדיון, אלא מינהל תקין.

<עידן יוסף: כאן נכנסת הוועדה כרשות מפקחת.

<עידן יוסף: את התחקיר התחלתי כבר ב-2009.

<עידן יוסף: נחשפתי להמון תכתובת פנימית של צמרת משרד התחבורה.

<עידן יוסף: הוחלט לקבוע מסמרות בעניין התחבורה הציבורית בשבת.

<עידן יוסף: בתחילת שנות ה-90, יותר נכון בשנת 91, המנסחים, שעם חלקם שוחחתי, עבדו קשה כדי לקבוע שלא תהיה שום גמישות תפעולית ולא יישארו שום שטחים אפורים.

<עידן יוסף: המסקנה: משרד התחבורה אינו מקיים את החוק בעניין התחבורה הציבורית בשבת בכל המישורים לא רק בגליל, אפילו בירושלים ובבני ברק.

<עידן יוסף: אני לא יודע לומר האם במודע או שפשוט מחוסר הכרות עם כל הסעיפים ותתי הסעיפים.

<עידן יוסף: ההנחה הרווחת שאומרת שאסור להפעיל תחבורה ציבורית בשבת, חוץ מאזור חיפה רבתי, אילת והישובים הערביים, היא פשוט לא נכונה.

<עידן יוסף: מדובר בטעות נפוצה.

<עידן יוסף: אני הולך לחשוף בפני הוועדה כמה סקופים היסטוריים שיוכיחו כמה ידי משרד התחבורה כבולות בעניין הזה.

<עידן יוסף: כל הקווים שפעלו לאורך השבת לפני ה-1 בינואר 1992 היו בשני אזורים: אזור חיפה ואזור אילת .

<עידן יוסף: משרד התחבורה אמר שהוא לא נוגע בהם, שדינם כיתר הקווים שפועלים בימי חול.

<עידן יוסף: אתה יכול לתגבר בהם נסיעות, אתה יכול להפחית מהם נסיעות, אתה יכול אפילו לבטל אותם אם אין ביקוש.

<עידן יוסף: לגבי קווים שניתן להם רישיון אחרי ה-1 בינואר 1992, משרד התחבורה חילק אותם לשתי רשימות.

<עידן יוסף: הראשונה, קווים שאינם מורשים לנוע בשבת.

<עידן יוסף: בקווים האלה ההגעה לתחנה האחרונה חייבת להיות עד חצי שעה לפני כניסת שבת, לפי הזמנים שמפרסמת הרבנות הראשית לישראל, ונסיעה ראשונה לפחות חצי שעה אחרי צאת השבת.

<עידן יוסף: רשימה שנייה נוגעת אך ורק לקווים שעונים על אחד מחמשת הסעיפים שמופיעים בתקנה 386א, שדור הזכיר, לגבי בתי חולים, ישובי ספר, ישובים לא יהודיים, קו חיוני מבחינה ביטחונית, קו חיוני מבחינת קיום שירותי תחבורה ציבורית.

<עידן יוסף: בהערת אגב ייאמר, שבג"ץ עסק בפרשנות המילה "חיונית" ולא הכריע מה זה חיוני.

<עידן יוסף: הקו המנחה היה להפעיל קווים רק עבור חיילים שאמורים לחזור לבסיסים או מהבסיסים הביתה לפי קריטריון ביטחון הציבור.

<עידן יוסף: בא היועץ המשפטי של משרד התחבורה ואמר שקווים לחיילים בלבד לא יעמדו במבחן משפטי.

<עידן יוסף: למה?

<עידן יוסף: כי אז הם נכנסים להגדרת הסעה מיוחדת, לכן התירו גם לאזרחים לעלות על אותם קווים.

<עידן יוסף: ישבו משרד התחבורה ומשרד העבודה והרווחה, הכינו רשימה של קווים.

<עידן יוסף: אפילו הוגשו כתבי אישום נגד אגד על עבודה בשבת.

<עידן יוסף: אגד חיפה אמר שמפרים את הסטטוס קוו, כי בחיפה מתקיימת תחבורה ציבורית בשבת עוד מהתקופה שקדמה למדינה.

<עידן יוסף: בשנות ה-40 היו חברות תחבורה ערביות שהסיעו נוסעים.

<עידן יוסף: אמרה לשכת היועץ המשפטי של משרד התחבורה, נכון שיש סטטוס קוו, אבל כדי להפעיל תחבורה ציבורית בשבת אי אפשר להסתמך רק על נהג ואוטובוס כמו בתקופה ההיא.

<עידן יוסף: בשביל להפעיל תחבורה ציבורית בשבת אתה צריך סדרנים, רכזים, קופאים, פקחים, עובדי מוסכים.

<עידן יוסף: אגב, היום אתה צריך גם בקרים, מוקד מידע, מוקד שירות לקוחות.

<עידן יוסף: הסטטוס קוו אינו חל על כל בעלי התפקידים מסביב.

<עידן יוסף: ב-18 בנובמבר שנת 1991 הודיע לשכת המפקח על התעבורה לאגד ודן שהפעילו את התחבורה הציבורית באותן שנים, שהיא לא תאפשר להם שום גמישות תפעולית בשבתות ובחגים.

<עידן יוסף: בכדי שלא תהיינה אי הבנות, צורפה רשימת קווים שכללה את הקווים שאסור להם לפעול ואת מעט הקווים שמותר להם לפעול, רובם באזורי אוכלוסייה לא יהודית או עם קשר לבתי חולים.

<עידן יוסף: זה מה שבעצם מותר לפי תקנה 386א(א) לגבי הפעלת תחבורה ציבורית בשבת.

<עידן יוסף: מדובר שם על קווים שמותר להם לפעול אך ורק בשעון קיץ ומהשעה חמש בערב.

<עידן יוסף: משרד התחבורה פרץ את הגבולות בכל הנושאים האלה.

<עידן יוסף: הוא מאפשר תחבורה ציבורית בפרק זמן של חצי שעה מצאת השבת בכל הקווים שאסור להם לנוע בשבת.

<עידן יוסף: הוא גם שינה מסלולים בקווים ההיסטוריים שמותר להם לנוע כל השבת, כמו למשל קווי הלילה באזור הצפון שאסור להם לפעול לפני השעה 5 בערב בשעון קיץ.

<עידן יוסף: הוא שינה גם במטרונית שעוברת במסלול שהוא לא מסלול היסטורי.

<עידן יוסף: עומדים בקרוב להאריך אותו לטירת הכרמל בדרום ולאזור עכו בצפון.

<עידן יוסף: יתר הקווים האחרים שמורשים לנוע בשבת מ-17:00 אחר הצהריים כבר פועלים מלפני כן.

<עידן יוסף: לגבי נתיב אקספרס והנושא של העסקת עובדים.

<עידן יוסף: אמנם כתוב בחוזה שיום המנוחה יהיה בשבת, אבל יש סייג.

<עידן יוסף: כתוב שם שהכל בהתאם לצורכי העבודה.

<עידן יוסף: חברה יכולה לקרוא לעובד גם ביום המנוחה השבועי שלו.

<עידן יוסף: כדי להעביר את הדבר הזה הוכנסו שני סעיפים.

<עידן יוסף: אחד, העובד מתחייב למלא את תפקידו, לרבות עבודה בשעות נוספות בימי המנוחה השבועיים או בחגים, הכל כפי שידרוש התפקיד על פי הוראות ההנהלה.

<עידן יוסף: הנהג גם מאשר כי ידוע לו שהוא יצטרך לעבוד גם בימי חג.

<עידן יוסף: נהגים שומרי שבת איתם שוחחתי בנושא הזה אמרו לי שהם לא יכולים לחתום על החוזה הזה .

<עידן יוסף: אמרו להם שהם לא יכולים לעבוד בנתיב אקספרס.

<עידן יוסף: החוזה נמצא מולי.

<עידן יוסף: אם הוועדה רוצה לעיין בו, אפשר לעשות את זה.

<עידן יוסף: מה שדרוש בכל הסוגיה הזאת היא התייחסות הייעוץ המשפטי של משרד התחבורה, שיאמר מה עמדתו בעניין.

<דרור גנון: בשום מקום לא כתוב שאסור לפעול לפני חמש או אחרי חמש.

<דרור גנון: לא כתוב את זה בתקנות ובשום מקום אחר.

<עידן יוסף: זאת פרשנות.

<דרור גנון: כל האמירות האחרות זה סוגים של פרשנות.

<דרור גנון: יש תקנה.

<דרור גנון: יש רשימה שנעשתה.

<דרור גנון: חלק מהקווים שרשומים ברשימה הזאת לא פועלים היום.

<דרור גנון: הם נכללים ברשימה במסגרת הסטטוס קוו.

<דרור גנון: לגבי ה-100 יותר, ה-100 פחות אני לא יודע.

<דרור גנון: אני אעביר את הרשימה הנכונה והעדכנית.

<דרור גנון: תוכלו לעיין בה.

<דרור גנון: זה דבר פתוח לכל אחד.

יואב בן צור: האם אתה מסכים שקווים שלא מורשים לפעול בשבת לא יוכלו לפעול לפני כנסת שבת ואחר צאת שבת?

<דרור גנון: אני אתייחס לעניין הזה.

<דרור גנון: אנחנו מאשרים לקו אוטובוס את שעת היציאה.

<דרור גנון: אני לא מאשר לו שעת הגעה.

<דרור גנון: הייתה תקלה – על זה מדבר עידן – לפני משהו כמו חודש, שהיה את המעבר בין שעון קיץ לחורף.

<דרור גנון: כמו שאתם יודעים, השנה שעון הקיץ עבר אחרי יום כיפור.

<דרור גנון: נוצרה סיטואציה שההבדל בין כניסת השבת בין אשתקד לשנה הזאת היה כמעט שעתיים.

<דרור גנון: זה יצר איזו שהיא בעיה אצל המפעילים לגבי ההתאמה של הנסיעה האחרונה.

<דרור גנון: זה קרה במשך שבוע, שבועיים.

<דרור גנון: זה תוקן.

<דרור גנון: זאת הייתה תקלה.

<דרור גנון: אנחנו לא חורגים.

<דרור גנון: גם הנחינו את המפעילים.

<דרור גנון: יצאה הנחיה ברורה וכתובה מטעמי – אני יכול להעביר אותה גם לוועדה – שאומרת שהם חייבים להקפיד על הגעה לפני כניסת שבת.

<דרור גנון: זאת הבעיה שהייתה.

<דרור גנון: אתם צריכים להבין, מפעילי תחבורה עובדים לפי מפות תנועה.

<דרור גנון: יש 5 כאלו בשנה.

<דרור גנון: זה משנה לשנה מתגלגל.

<דרור גנון: פה, בגלל השינוי שהיה בשעון הקיץ לאחר החגים, קרתה תקלה.

<דרור גנון: זה לא בכוונה.

<דרור גנון: אף אחד לא עשה את זה בכוונה.

<דרור גנון: ברגע שזה עלה זה מיד תוקן וטופל.

<דרור גנון: ישנם קווים אחרים שמורשים לנסוע בשבת ויש להם נסיעות אחרי.

<דרור גנון: בדרך כלל, כמו שנאמר פה, הם הותאמו לחיילים, כי חיילם מגיעים מאוחר יותר.

<דרור גנון: אנחנו לא נשאיר חיילים בתחנות מרכזיות.

<דרור גנון: לא נזרוק אותם לשום מקום.

<דרור גנון: יש גם מצבים שאוטובוסים נתקעים באמצע הדרך.

<דרור גנון: עד ששולחים אוטובוס חלופי לוקח זמן.

<דרור גנון: זה קורה לנו.

יואב בן צור: אף אחד לא מדבר על תקלות מקריות שקורות פה ושם.

יואב בן צור: אנחנו מדברים על מדיניות כמדיניות.

<דרור גנון: אין מדיניות כזאת.

<דרור גנון: אנחנו מקפידים שהאוטובוסים יגיעו לפני כניסת שבת.

<דרור גנון: מאוד קשה לעקוב אחרי זה.

<דרור גנון: אתם צריכים להבין שכניסת השבת וצאת השבת משתנים כל שבוע.

<דרור גנון: המפעילים צריכים לבדוק כל שבוע שהם בפנים, שהכל בסדר.

<דרור גנון: אנחנו מדברים פה על המון נסיעות ועל המון קווים במדינת ישראל.

<דרור גנון: זה לא פשוט כל העבודה הזאת.

<דרור גנון: היא קורית.

<דרור גנון: אף אחד לא מנחה או הנחה אחרת.

<דרור גנון: יש הנחיות ברורות בעניין הזה.

<דרור גנון: במידה ואנחנו מקבלים תלונות, אנחנו מטפלים במידי.

<אורי ישראל פז: אמרת שכשמתקבלות תלונות אתם מטפלים.

<אורי ישראל פז: אנחנו פנינו אליכם לפני מספר שבועות בתלונה מפורטת על למעלה מ-100 קווים לפי רשויות.

<אורי ישראל פז: עד היום לא נענינו.

<אורי ישראל פז: מספר תזכורות לא נענו.

<אורי ישראל פז: אמרת שזה עניין של צורך.

<אורי ישראל פז: מי קובע את הצורך?

<אורי ישראל פז: יש לכם חובת היוועצות מינהלית עם הציבור שנפגע מהפעילות שלכם בניגוד לחוק.

<אורי ישראל פז: מי קובע את הצורך אם לא הציבור?

<דרור גנון: הצורך נקבע מהצרכים של הציבור.

<דרור גנון: אני לא יודע על איזו חובת היוועצות אתה מדבר.

<דרור גנון: אנחנו פועלים על פי תקנות וחוקים שעומדים לטובתנו בנושא תחבורה ציבורית.

<דרור גנון: הם די ברורים.

<דרור גנון: המכתב שלך הגיע אלינו רק לפני יומיים.

<דרור גנון: אני אשיב לך במידי.

<דרור גנון: עד יום ראשון תקבל תשובה למכתבך.

<דרור גנון: הוא הופנה לשר התחבורה.

<דרור גנון: עד שהוא הגיע ועבר אלינו היה תהליך.

<דרור גנון: תקבל תשובה מלאה לכל טענותיך.

<אורי ישראל פז: אני רק מבקש להזכיר עוד סעיף חוק אחד.

<אורי ישראל פז: אתה הזכרת את תקנה 386א.

<אורי ישראל פז: למען הסדר הטוב יש גם את סעיף 71(7)(א) לפקודת התעבורה: "איסור הפעלת אוטובוס ציבורי בימי המנוחה בקו שירות.

<אורי ישראל פז: לעניין זה יתחשב השר, ככל שניתן, במסורת ישראל בכל הנוגע לאיסור תנועת כלי רכב בימי מנוחה".

<אורי ישראל פז: אני חושב שזה מה שצריך להנחות את השר, לא צורך ציבורי כזה או אחר.

<אורי ישראל פז: המונח "צורך" מבחינה משפטית הוא מונח מאוד אמורפי.

<אורי ישראל פז: אין לנו מושג לפי איזה קריטריונים אתם קובעים את הצורך.

<דרור גנון: לא הוספנו קווים לאחרונה שהם לא במסגרת התקנה עצמה.

<דרור גנון: אנחנו לא פרצנו את זה בשביל שנוכל להתעסק עם זה.

<דרור גנון: אם מחר בבוקר תעלה בקשה להוסיף את כל קווי מדינת ישראל כך שהם ייסעו בשבת, שר התחבורה, אני מעריך, יצטרך להתחבר לתהליך הזה ויצטרך להיוועץ על ידך.

<דרור גנון: בשלב הזה אנחנו שומרים על המערכת כמות שהיא.

<דרור גנון: אנחנו מקפידים.

<דרור גנון: אם אנחנו מגלים חריגות, אנחנו מטפלים.

איציק שמולי: אני חושב שהדבר החשוב ביותר שצריך לקחת מהדיון הזה זו האמירה שלך , מר גנון, על כך שלא מדובר במדיניות, מדובר בתקלות שהיו נקודתיות.

איציק שמולי: יחד עם זאת, טוב שיש חברי כנסת נמרצים שקשובים לציבור שלהם כמו חבר הכנסת בן צור.

איציק שמולי: גם מגיעה לך, עידן יוסף, מילה טובה על התפקיד התקשורתי שאתה עושה.

איציק שמולי: אני מבקש ממשרד התחבורה משהו אופרטיבי.

איציק שמולי: אתה בעצמך אמרת שיש כמה רשימות שמסתובבות.

איציק שמולי: למען הסדר הטוב תעביר לחבר הכנסת בן צור, לוועדה.

איציק שמולי: טוב שנתעדכן.

איציק שמולי: כל פעם שאתם עושים שינוי כדאי שהוועדה המפקחת על משרד התחבורה תדע מזה.

איציק שמולי: למען הסדר הטוב תעבירו את זה אלינו.

איציק שמולי: אם תוכלו, תעלו את זה גם באתר האינטרנט שלכם.

יואב בן צור: במידה ונראה שישנם קווים מעבר לקווים שהיו רשומים ברשימה שניתנה, אנחנו נבקש לדון על זה שוב.

איציק שמולי: בהחלט.

איציק שמולי: תודה רבה לכל הנוכחים.

איציק שמולי: יום טוב.